b"\n_START_ARTICLE_\nCatedral de Tsilkani\n_START_SECTION_\nSituaci\xc3\xb3\n_START_PARAGRAPH_\nLa catedral de Tsilkani es troba en el centre del poble ep\xc3\xb2nim, al nord-est de la ciutat hist\xc3\xb2rica de Mtskhetha a la marge esquerra del Narekvavi aluent del riu Aragvi. El poble, lloc de t\xc3\xbamuls de l'edat de Bronze tardana i d'altres troballes arqueol\xc3\xb2giques, \xc3\xa9s tamb\xc3\xa9 notable per la cripta cristiana del segle IV-V, amb inscripcions gregues en les seves parets.\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia de Tsilkani \xc3\xa9s acreditada per les cr\xc3\xb2niques georgianes medievals al rei Varaz Bakur II d'Ib\xc3\xa8ria (r. c. 365-380), fill de Mitridates III d'Ib\xc3\xa8ria], el primer rei cristi\xc3\xa0 dels Regne de Kartli i Regne d'Ib\xc3\xa8ria interior, de les fonts cl\xc3\xa0ssiques. _NEWLINE_Origin\xc3\xa0riament una esgl\xc3\xa9sia de sal\xc3\xb3, la catedral va ser replantejada com una bas\xc3\xadlica de tres naus al segle V o VI i, eventualment, reconstru\xc3\xafda com una esgl\xc3\xa9sia amb c\xc3\xbapula al segle XII o XIII. Va ser renovada al segle XVI-XVII. Tamb\xc3\xa9 va ser associada a la tradici\xc3\xb3 georgiana medieval, elaborada en els himnes del segle XIII per el clergue Arsen Bulmaisimisdze amb el monjo Jesse d'Antioquia, qui va ser un dels tretze pares assiris en viatjar a Kartli al voltant del 545; es pensa que la seva tomba encara es troba a l'esgl\xc3\xa9sia. La catedral va ser seu del arquebisbat de Tsilkani._NEWLINE_La catedral va ser la llar de la venerada Verge Odegetria de Tsilkani, una icona de la Mare de D\xc3\xa9u amb l'Infant del segle IX al qual van assistir els arc\xc3\xa0ngels. La icona va ser repintada i restaurada a comen\xc3\xa7aments del segle XII, per\xc3\xb2 els rostres pintats amb tempera ca\xc3\xbastica van quedar intactes. Al 1926, la icona va ser traslladada per a la seva preservaci\xc3\xb3 al Museu Nacional de Ge\xc3\xb2rgia a Tbilissi.\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia existent, de 28 x 24 m i constru\xc3\xafda en la seva gran part amb blocs de pedra arenosa, \xc3\xa9s un edifici de planta quadrada, amb absis semicircular i c\xc3\xbapula central sostinguda per quatre pilars independents. La base de la c\xc3\xbapula est\xc3\xa0 perforada amb 12 finestres. L'interior s'il\xc2\xb7lumina addicionalment amb 10 finestres tallades en les parets. L'esgl\xc3\xa9sia t\xc3\xa9 tres entrades. Al porxo sud s'uneix una petita esgl\xc3\xa9sia amb absis semicircular i dues forn\xc3\xadcules, connectada a trav\xc3\xa9s d'una porta a la nau sud de la catedral. A l'esgl\xc3\xa9sia hi ha restes de les gruixudes pintures murals, que daten dels segles XV al XVIII. _NEWLINE_La catedral est\xc3\xa0 voltada per un mur de pedra de finals del segle XVIII, de 58 \xc3\x97 72 m. El mur es travessa  per una porta de ma\xc3\xb3 d'arc al sud-oest i t\xc3\xa9 una s\xc3\xa8rie de torres de defensa amb cantons arrodonits amb espitlleres, una de les quals, al sud-est, est\xc3\xa0 coronada per un campanar hexagonal del segle XIX."